Ligg et hode foran

med funksjonell hjernetrening

FRANK WEDDE

FORLAGET LILLE MÅNE © 2018

ISBN 978-82-8311-133-0

Forlaget Lille Måne AS

Welhavens gate 2

0166 OSLO

www.lillemane.no

Praktiser det du lærer i boken på
www.memolife.com

Boken er utgitt etter avtale med Frank Wedde.

Innvendig design: Tom Christian Henriksen, Goldspot.no

Forfatterportrett: Pia Bråthen

Det må ikke kopieres fra denne boken i strid med Åndsverkloven eller avtaler om kopiering inngått med KOPINOR. Ved utdrag, bruk i aviser, i tidsskrifter eller på nettet, må kildehenvisnig tydelig fremkomme.

Ta kontakt med forlaget for tillatelser.

Takk til min bedre halvdel Kery Elise, broren min Anders, mamma, forleggeren Jan og hele Memolife-teamet for støtten og tålmodigheten. På en reise av rare eksperimenter, en god dose motstand, forbedring av ideer og til tider overraskende resultater, er jeg glad vi for det meste har klart å beholde et veksttankesett.

Ikke vær redd for å feile. Feil gjerne ofte, men unngå å gjøre samme feil flere ganger.

Frank Wedde

DEL 1. SKATTEKISTEN MED MASTERSYSTEMET OG MASTERNØKKELEN

1.Hvorfor jeg har skrevet boken: digital nomade på skattejakt

2.Hvordan du får mest ut av boken: Mastersystemet for å huske alt du vil

3.Mine tolv gullmynter: Teknikker med umiddelbare resultater

4.Funksjonell hjernetrening: Masternøkkelen til raskere (samfunns)endring

DEL 2. ROBOTREVOLUSJONEN + HJERNEREVOLUSJONEN = SANT ?

1.Robotrevolusjonen: Overmenneskenes uforutsigbare fremtid

Minusregnskapet: Jobbene som forsvinner og samfunnet som skapes

Kunstig intelligens: Tre intelligensfaser & fem prinsipper for å komme i gang

Innovasjonssamfunnet: Problemene som må løses og fremtiden som allerede er her

2.Hjernerevolusjonen: Menneskenes kamp for tilværelsen (og gigantiske comeback)

På date med hjernen: Nevropsykologien i et kyss

Mikro: Hjernecellene elsker å gi en klem

Makro: Hjernenettverkene elsker å krige

DEL 3. BLI FREMTIDSSIKKER: SLIPP LØS DIN INDRE SUPERHELT MED EN SUPERTRENT HJERNE

KAPITTEL 1.

Ferdighet

.................

KAPITTEL 2.

Ferdighet

.................

KAPITTEL 3.

Ferdighet

.................

KAPITTEL 4.

Ferdighet

.................

KAPITTEL 5.

Ferdighet

.................

KAPITTEL 6.

Ferdighet

.................

KAPITTEL 7.

Ferdighet

.................

KAPITTEL 8.

Ferdighet

.................

KAPITTEL 9.

Ferdighet

.................

KAPITTEL 10.

Ferdighet

.................

KAPITTEL 11.

Ferdighet

.................

KAPITTEL 12.

Ferdighet

.................

KAPITTEL 13.

Ferdighet

.................

KAPITTEL 14.

Ferdighet

.................

KAPITTEL 15.

Ferdighet

.................

KAPITTEL 16.

Ferdighet

.................

......

FOKUS & KONSENTRASJON

La tilstedeværelse bli din beste venn

......

PRODUKTIVITET

Prioriter riktig og bli super-effektiv med avslappet hjerne

......

INNOVASJON & KREATIVITET

Løs problemer kreativt og innovér deg til en bedre hjerne

......

NEVRO-KOMMUNIKASJON

Snakk til hele hjernen og gjør deg forstått

......

MOTIVASJON

Få hjernen til å smile med hele kroppen

......

RELASJONSBYGGING

Tren din sosiale intelligens og skap dype relasjoner

......

VANETRENING

Kunsten å skape nye vaner (og nå dine mål)

......

VEKST-TANKESETT

Den utrolige effekten av å tro du kan

......

TANKER & BESLUTNINGER

Lytt til hele hjernen og ta bedre beslutninger

......

HJERNETYPER

Slik røper sansene hvordan hjernen fungerer

......

AKSELERERT LÆRING

Kunsten å lære hva som helst hurtig

......

MEMO

Husk alt (du vil), for alltid

......

SPRÅKSPRINT

Akselerert språklæring som konkurransefortrinn

......

STRESSMESTRING

Fra anspent og stresset til deilig mentalhygiene

......

FLOW

Tilstanden for herlige opplevelser og topp prestasjoner

......

SEKSUELL IQ

Pust deg til suksess og ekstatisk sex

DEL 4. FORDYP DEG VIDERE

Livets pensum i 7 kategorier og 100 ferdigheter: Memolife-systemet

Forord

På hjernedate med en hjerneforsker

Menneskehjernen er den mest komplekse strukturen vi kjenner til. Denne kompleksiteten gjør at hjernen ofte oppfattes som både mystisk og gåtefull. Det er skrevet utallige bøker om hjernen, men det er få som lykkes godt med denne oppgaven. Bøkene har en tendens til å enten blir for akademisk «tunge» og vanskelige å lese og forstå for folk flest, eller å havne i motsatt ende av spekteret ved å bli for overfladiske og upresise i formidlingen av stoffet.

Frank Wedde har klart denne utfordrende balansegangen mellom faglighet og popularisering på en glimrende måte med denne boken, som du nå er så heldig å ha mellom hendene. «Et hode foran» er noe så sjeldent som en lettlest og innsiktsfull bok om et fascinerende, men komplekst tema: hjernen vår. Boken er også spekket med gode historier, mange fra forfatterens eget liv. Disse historiene vil, i tillegg til å gjøre boken underholdende å lese, bidra til at du husker det du har lest. Evolusjonen har nemlig gjennom flere hundre millioner år, sørget for at hjernen vår er som skapt for å huske historier. Det sitter i genene våre.

Vi vet alle at kroppen er avhengig av aktivitet for å fungere godt. Det er allmenkunnskap. Det mange ikke vet er at hjernen sannsynligvis er det organet som i aller størst grad er avhengig av aktivitet for å fungere optimalt. Hjernen opererer etter ”use it or lose it” prinsippet, noe som betyr at hjerneområder som regelmessig stimuleres og brukes forsterkes, mens områder som ikke stimuleres, svekkes.

I denne boken gir Frank Wedde deg innsikt i hvordan du, ved hjelp av enkle øvelser og økt kunnskap om hjernen, kan trene og stimulere ditt viktigste organ. Boken er intet mindre enn en brukermanual for hjernen. Ved hjelp av korte, morsomme øvelser gir han deg praktiske teknikker som du kan bruke for å bedre din egen hverdag og hjernefunksjon. I motsetning til klassisk hjernetrening, som kun stimulerer hjernen, er det som er så spennende med funksjonell hjernetrening at den også gir direkte fordeler i folks hverdag, med ferdigheter det virkelig er behov for i fremtiden. I praksis betyr dette at du vil lære raskere, huske bedre og forhåpentligvis omdanne det du lærer til nye vaner.

En ting som bidrar til å gjøre denne boken spesielt god, er Franks fortellerstemme. Han viser, i tillegg til unik faglig kompetanse om hjernens oppbygning og funksjon, et unikt engasjement og lidenskap for faget. Det smitter over til leseren og gjør at vi ønsker å lære mer.

God lesing!

Ole Petter Hjelle

Hjerneforsker, lege og forfatter av boken «Sterk hjerne med aktiv kropp». Ole Petter er kjent som «treningslegen» etter at han startet en treningsgruppe hvor han trener med pasientene sine.

På hjernedate med en futurist

Du kan forbedre hjernen din, og det er din eneste sjanse til å ha en jobb om 5-10 år!

Dette kan høres ut som en dommedagsprofeti, men er kun en naturlig konklusjon basert på den teknologiske utviklingen vi ser og forventer fremover. Allerede i 2020 forventer World Economic Forum at 5 millioner jobber er overtatt av roboter og algoritmer. Googles fremtidsforsker, Thomas Frey, antar at 2 milliarder arbeidere vil være erstattet av roboter og algoritmer innen 2030. Det kan høres ut som om WEF og Google er svært uenige, og det er jo tross alt to svært forskjellige organisasjoner, både i geografisk plassering, type virksomhet, type ansatte og ledere, og ikke minst målsetting. Saken er at de sier akkurat det samme. Hvis du tar 5 millioner og dobler hvert år i 10 år, fra 2020 til 2030, så passerer du faktisk 2 milliarder. Denne doblingen hvert år kalles eksponentiell, og vi mennesker sliter med å forstå slik utvikling. Strengt tatt er det vel de færreste av oss som forstår rentes rente heller, som også er en eksponentiell funksjon, som vi har et forhold til gjennom banken vår. Derfor har vi utfordringer med å forstå den eksponentielle teknologiutviklingen, og ikke minst akseptere at det er sånn, og at det vil ha konsekvenser.

Teknologiutviklingen har beviselig en eksponentiell vekst. Dette skyldes Moores lov, nemlig at antall transistorer på en gitt flate dobles ca hver 18. måned. Transistorer er ikke så spennende å snakke om, men det er de som gjør prosesseringen av data på din pc eller smartphone, så vi er alle avhengige av dem i vårt daglige liv. Prosesseringskraften øker altså ekspontielt. Det samme gjør datamengden. Vi genererer eksponentielt mer data for hvert år, både tekst, tale, bilde og video, og aller mest sensordata. Kombinasjonen av økt prosesseringskraft og økt datamengde er grunnen til at alle nå snakker om roboter og kunstig intelligens. Kunstig intelligens har vært et begrep siden 1955, men det er først nå at det har gått fra å være en teori, som evt kunne testes ut i liten skala i et laboratorium, til å bli anvendt overalt i dagliglivet. Vi er altså akkurat i tipping point på utviklingskurven for kunstig intelligens.

De kommende årene vil vi se at både fysiske roboter og virtuelle «roboter», som egentlig kun er algoritmer i en maskin, vil gjøre både oppgaver og hele yrker bedre, raskere, og/eller billigere enn mennesker. De tar i tillegg de kjedelige, skitne og farlige jobbene for oss. Dette vil være en ønskelig utvikling fra både et forretningsmessig og samfunnsøkonomisk perspektiv, og gitt at man klarer å finne gode politiske løsninger på en «arbeidsledighet» på 30-50 prosent, så vil det også kunne være ønskelig fra et personlig perspektiv. En slik løsning kan kanskje være en form for borgerlønn, men det vil være svært krevende å innføre, spesielt i en overgangsfase.

I en slik virkelighet, som vi definitivt er på vei inn i, og som vi vil se stadig tydeligere tegn på de neste 5-10 årene, så vil vi måtte innse at vi ikke kan konkurrere med robotene på det de er best på; dataprosessering og analyse, samt repetitive oppgaver 24/7/365. Dette gjelder alt fra gjennomgang av juridiske dokumenter, diagnostisering av sykdommer, kjøre lastebil (USA’s mest vanlige jobb i dag!) eller flytting av varer på et lager.

Det vi derimot bør fokusere på er våre menneskelige egenskaper, som robotene ikke kan gjenskape eller er gode nok på (enda). Det snakkes ofte om «the 4 C’s»; Creativity, Collaboration, Critical thinking, Communication i denne sammenhengen. Dette er dessverre egenskaper som vi ikke lærte så mye om på skolen, i alle fall ikke min generasjon. Jeg registrerte heller ikke at skolene som mine barn gikk på hadde kritisk tenkning som ideal. Dog er dette egenskaper som vi mennesker har i oss, og som kan utvikles til å bli virkelige styrker i den nye arbeidshverdagen, hvor du vil jobbe sammen med roboter og støttet av kunstig intelligens. Denne boken gir svært gode, praktiske og strukturerte råd til hvordan du kan utvikle disse og flere menneskelige egenskaper. Når den i tillegg viser imponerende oppdatert kunnskap om den nye virkeligheten med kunstig intelligens, så blir det en no-brainer (no pun intended…) for meg. Jeg jobber daglig med å utvikle løsninger basert på kunstig intelligens, og ser at jeg vil ha stor nytte av denne boken. Jeg vet at jeg også vil måtte utvikle mine personlige egenskaper og tilpasse meg kontinuerlig for å være relevant i det nye arbeidslivet. Les boken, tren hjernen din og gå fremtiden lyst i møte!

Lars Rinnan

Futurist, foredragsholder og CEO i AI-selskapet NextBridge Group